Na temelju članka 109. stavka 4. Zakona o prostornom uređenju (NN 153/13, 65/17, 114/18, 39/19 i 98/19), i članka 26. Statuta Općine Kloštar Ivanić (Glasnik Zagrebačke županije broj 13/21) Općinsko vijeće Općine Kloštar Ivanić na 14. sjednici održanoj dana 05.06.2023. donijelo je

**ODLUKU**

**o V. izmjenama i dopunama Odluke o donošenju Prostornog plana uređenja Općine Kloštar Ivanić**

# I. OPĆE ODREDBE

Članak

Donosi se odluka o V. izmjenama i dopunama Odluke o donošenju Prostornog plana uređenja Općine Kloštar Ivani (Glasnik Zagrebačke županije broj 19/05, 01/09, 26/12, 21/14 i 27/16).

Članak

Sastavni dio ove odluke je Elaborat pod nazivom „V. izmjene i dopune Prostornog plana uređenja Općine Kloštar Ivanić“, kojega je izradio i ovjerio stručni izrađivač plana: Arhitektonski Atelier Deset d.o.o. iz Zagreba (broj elaborata 2111).

Članak

Tekstualni i grafički dio Elaborata Plana ovjerili su i potpisali odgovorni voditelj izrade plana i predsjednik Općinskog vijeća Općine Kloštar Ivanić.

Članak

Elaborat Plana sadrži sljedeće priloge:

1. Obrazloženje plana
2. Kartografski prikazi:

|  |  |  |
| --- | --- | --- |
|  | naziv kartografskog prikaza | mjerilo |
| 1. | KORIŠTENJE I NAMJENA POVRŠINA | 1 : 25000 |
| 2.1. | PROMETNA MREŽA | 1 : 25000 |
| 2.2. | ELEKTROENERGETSKA MREŽA | 1 : 25000 |
| 2.3. | ELEKTRONIČKA KOMUNIKACIJSKA INFRASTRUKTURA | 1 : 25000 |
| 2.4. | PROIZVODNJA I CIJEVNI TRANSPORT NAFTE I PLINA | 1 : 25000 |
| 2.5. | VODOVODNA MREŽA | 1 : 25000 |
| 2.6. | MREŽA ODVODNJE OTPADNIH I OBORINSKIH VODA | 1 : 25000 |
| 3.1. | ZAŠTIĆENE KULTURNE I PRIRODNE VRIJEDNOSTI | 1 : 25000 |
| 3.2. | PODRUČJA POSEBNIH OGRANIČENJA U KORIŠTENJU PROSTORA | 1 : 25000 |
| 4.a | GRAĐEVINSKA PODRUČJA | 1 : 5000 |
| 4.b | GRAĐEVINSKA PODRUČJA | 1 : 5000 |
| 4.c | GRAĐEVINSKA PODRUČJA | 1 : 5000 |
| 4.d | GRAĐEVINSKA PODRUČJA | 1 : 5000 |
| 4.e | GRAĐEVINSKA PODRUČJA | 1 : 5000 |
| 4.f | GRAĐEVINSKA PODRUČJA | 1 : 5000 |
| 4.g | GRAĐEVINSKA PODRUČJA | 1 : 5000 |

kojima se zamjenjuju kartografski prikazi izvornog plana istog naziva

1. Odluka o donošenju plana
2. Imenovanje odgovornog voditelja izrade nacrta Plana i podaci o tvrtki izrađivača

# II. ODREDBE ZA PROVOĐENJE

Članak

Članak 8. mijenja se tako da glasi:

Planom su utvrđene slijedeće građevine i površine državnog i područnog značaja:

Građevine i površine državnog značaja

**1. Prometne i komunikacijske građevine i površine**

1.1. cestovne građevine

* planirana državna cesta Vrbovec (D28) – Ivanić Grad

1.2. željezničke građevine

* željeznička pruga za međunarodni promet M103 Dugo Selo - Novska

1.3. građevine i površine elektroničkih komunikacija

* međunarodni i međužupanijski elektronički komunikacijski vodovi s pripadajućim građevinama
* elektronička komunikacijska infrastruktura i povezana oprema
* radijski koridori elektroničke komunikacijske infrastrukture radijskih i televizijskih operatora elektroničkih komunikacija državnog značaja
* građevine namijenjene zaštiti i kontroli radiofrekvencijskog spektra Republike Hrvatske

**2. Energetske građevine**

2.1. magistralni cjevovodi koji služe za transport plina, uključivo terminal, otpremnu i mjerno-regulacijsku (redukcijsku) stanicu tehnološki povezanu s tim cjevovodom

* magistralni plinovod Ivanić Grad – MRS Kloštar Ivanić (DN 80/50)
* mjerno redukcijska stanica (MRS) Kloštar Ivanić

2.2. Površine, objekti i postrojenja za istraživanje i eksploataciju ugljikovodika

* istražni prostori ugljikovodika Sava-06

**3. Zahvati u prostoru državnog značaja koji se prema posebnim propisima koji uređuju gradnju ne smatraju građenjem**

Građevine za eksploataciju na eksploatacijskom polju mineralnih sirovina

* građevine na eksploatacijskim poljima ugljikovodika Kloštar i Lupoglav

**4. Vodne građevine**

* regulacija vodotoka Lonje
* regulacija vodotoka Glogovnice

Građevine i površine područnog značaja

**1. Prometne i komunikacijske građevine i površine**

1.1. cestovne građevine

* županijske ceste

ŽC 3041 – Haganj (D28) – Dubrava – Ivanić Grad – Lijevi Dubrovčak – Veleševec – Orle – Bukevje – A.G. Grada V. Gorica

ŽC 3074 – Ž3034 – Lupoglav – Kloštar Ivanić – Caginec (D43)

* lokalne ceste

LC 31118 – Donja Obreška – Gornja Obreška – Ž3041

LC 31119 – Ž3041 – Stara Marča

LC 31120 – Čemernica Lonjska – Bešlinec (Ž3041)

LC 31171 – Tedrovec – Ž3074

LC 31121 – Krišci (L31120) – Ž3041

LC31175 – Kloštar Ivanić (Ž3041) – Sobočani – Ž3074

1.2. građevine elektroničkih komunikacija

* odašiljači nepokretnih i pokretnih elektroničkih komunikacijskih mreža izvan građevinskog područja
* županijski elektronički komunikacijski vodovi s pripadajućim građevinama

**2. Energetske građevine**

2.1. dalekovod 35 kV s trafostanicom i rasklopnim postrojenjima na tom dalekovodu

* postojeći 35kV dalekovod
* postojeća TS 35/10(20)kV

Članak

U članku 10. mijenja se stavak 1. tako da glasi:

##### Građevinsko područje stambene i mješovite namjene bez posebne oznake

unutar ovih površina mogu se graditi zgrade i uređivati površine sljedećih namjena:

* stambene zgrade s pomoćnim građevinama
* stambeno-poslovne zgrade
* poslovne zgrade
* zgrade za turističke djelatnosti kapaciteta do 20 ležajeva
* zgrade za javne i društvene djelatnosti
* montažne građevine (kiosci, kontejneri i slično)
* gospodarske građevine koje ne stvaraju onečišćenje zraka i buku te druge štetne utjecaje na okoliš
* gospodarske građevine za uzgoj životinja kapaciteta do 20 uvjetnih grla
* građevine i uređaji prometne, komunalne i telekomunikacijske infrastrukture bez štetnih utjecaja na okoliš
* parkovi, zaštitno zelenilo, športska igrališta na otvorenom i dječja igrališta
* građevine i uređaji za proizvodnju električne energije iz obnovljivih izvora za vlastite potrebe snage do 10kW

Članak

U članku 10. mijenja se stavak 3. tako da glasi:

##### Građevinsko područje mješovite, poslovne i javne namjene s oznakom M

unutar ovih površina mogu se graditi zgrade i uređivati površine sljedećih namjena:

* + stambene zgrade s pomoćnim građevinama
  + stambeno-poslovne zgrade
  + poslovne zgrade
  + zgrade za turističke djelatnosti kapaciteta do 20 ležajeva
  + zgrade za javne i društvene djelatnosti
  + gospodarske građevine koje ne stvaraju onečišćenje zraka i buku te druge štetne utjecaje na okoliš
  + građevine i uređaji prometne, komunalne i telekomunikacijske infrastrukture bez štetnih utjecaja na okoliš
  + parkovi, zaštitno zelenilo, športska igrališta na otvorenom i dječja igrališta
  + hoteli i druge turističke, ugostiteljske i športsko rekreacijske građevine
  + montažne građevine (kiosci, kontejneri i slično)
  + građevine i uređaji za proizvodnju električne energije iz obnovljivih izvora za vlastite potrebe snage do 100kW

Članak

U članku 10. mijenja se stavak 4. tako da glasi:

Građevine se mogu graditi na slobodnostojeći, poluugrađeni ili ugrađeni način prema sljedećim uvjetima:

|  |  |  |
| --- | --- | --- |
|  | rekonstrukcija, dogradnja i zamjenska gradnja na izgrađenim česticama | gradnja novih građevina na neizgrađenim česticama |
| najmanja širina čestice | planom nije ograničena | 15 m |
| najmanja površina čestice | planom nije ograničena | 300 m2 |
| najmanja udaljenost od regulacijskog pravca | može se zadržati postojeća udaljenost | 5 m |
| najmanja udaljenost od ostalih međa | može se zadržati postojeća udaljenost | 1 m |
| najveći koeficijent izgrađenosti čestice kiz | 0.50 | |
| najveći koeficijent iskorištenosti čestice kis | 1.20 | |
| najveća katnost | Po ili S+P+3+Ptk  (podrum ili suteren + prizemlje + 3 kata + uređeno potkrovlje) | |
| najmanji ozelenjeni dio čestice | 15% | |
| najmanji broj garažnih ili parkirnih mjesta koji se mora osigurati na vlastitoj čestici | 1 pm/200m2 BRP za stambenu namjenu  2 pm/100 m2 BRP za trgovine i usluge  3 pm/100 m2 BRP za ugostiteljstvo | |

Iznimno se kod gradnje na neizgrađenoj čestici građevina može graditi na granici susjedne čestice ako je na toj granici već izgrađena građevina na toj susjednoj čestici.

Članak

U članku 10. mijenja se stavak 5. tako da glasi:

##### Građevinsko područje stambene namjene u kontaktnoj zoni vinograda s oznakom SV

unutar ovih površina mogu se graditi zgrade i uređivati površine sljedećih namjena:

* + stambene zgrade s pomoćnim građevinama
  + prostori za trgovačku i ugostiteljsku namjenu uređeni u stambenim i pomoćnim zgradama
  + zgrade za turističke djelatnosti kapaciteta do 20 ležajeva
  + klijeti i vinski podrumi
  + građevine i uređaji prometne, komunalne i telekomunikacijske infrastrukture bez štetnih utjecaja na okoliš
  + građevine i uređaji za proizvodnju električne energije iz obnovljivih izvora za vlastite potrebe snage do 10kW

Članak

Članak 14. mijenja se tako da glasi:

**Oblikovanje novih građevina** - mora biti usklađeno s morfološkim osobinama područja i vrstom građevine. Pročelja građevina treba izvoditi u žbuci ili drvetu.

**Krovišta** – se mogu izvoditi kao višestrešna kosa krovišta u nagibu najviše 45 stupnjeva te kao ravni, bačvasti ili valoviti krovovi slobodnog oblikovanja.

Članak

U članku 15. mijenja se stavak 1. tako da glasi:

Ulične ograde - podižu se iza regulacijske linije prema ulici.

Članak

Članak 17. mijenja se tako da glasi:

Izvan naselja planirana su građevinska područja za namjene koje se zbog nepovoljnih utjecaja na okoliš ne mogu smjestiti unutar građevinskih područja. Izvan naselja planirane su površine sljedećih namjena:

* gospodarska namjena - proizvodna s oznakom I
* gospodarska namjena - poslovna s oznakom K
* gospodarska namjena - ugostiteljsko-turistička s oznakom T
* športska i rekreacijska namjena s oznakom R
* groblja s oznakom G
* sklonište za životinje s oznakom Ž

Uvjeti gradnje na površinama gospodarske namjene: proizvodne, poslovne i ugostiteljsko - turističke utvrđeni su u poglavlju 3. ovih odredbi.

#### Sklonište za životinje s oznakom Ž

Planom je u zapadnom dijelu teritorija Općine određena površina za gradnju skloništa za životinje s oznakom Ž. Na ovoj površini omogućuje se gradnja građevina u funkciji skloništa za životinje koje uključuju: boksove za životinje, nadstrešnice, garaže za vozila, ambulantu, prostor za rad, odmor i boravak osoblja i druge prateće sadržaje te sustava za proizvodnju energije iz obnovljivih snage do 100 kW. Zbog specifične namjene ove površine planom se za nju ne propisuju uobičajeni lokacijski uvjeti.

#### Građevinsko područje športske i rekreacijske namjene s oznakom R

unutar ovih površina mogu se graditi zgrade i uređivati površine slijedećih namjena:

* + sve vrste otvorenih i zatvorenih športskih igrališta, športske dvorane i zgrade za smještaj pratećih sadržaja
  + lokacijski uvjeti za gradnju športskih dvorana utvrđeni su u poglavlju 4. ovih odredbi
  + u građevinskom području sportske i rekreacijske namjene s oznakom R omogućuje se gradnja sustava za proizvodnju električne energije iz sunčeve energije snage do 100 kW~~,~~ postavljenih na terenu i/ili na zgradama.

#### Groblja

Na području Općine Kloštar Ivanić postoje četiri groblja: u Kloštar Ivaniću, Staroj Marči, Sobočanima i Bešlincu. Površine za proširenje osigurane su uz postojeća groblja.

Članak

Članak 19. mijenja se tako da glasi:

Izvan građevinskih područja naselja mogu se uređivati površine i graditi građevine koje po svojoj namjeni zahtijevaju izgradnju izvan građevinskog područja, a na način da ne ometaju korištenje poljoprivrednih i šumskih površina te da ne ugrožavaju vrijednost okoliša i krajolika.

Građevine koje se mogu graditi izvan građevinskih područja su:

* + gospodarske građevine u funkciji obavljanja poljoprivrednih djelatnosti
  + gospodarski sklopovi (obiteljska poljoprivredna gospodarstva) s mogućnošću ugostiteljsko-turističke namjene – seoski turizam, u zgradi, kampu ili kamp odmorištu
  + gospodarske građevine za potrebe biljnogojstva, stočarstva i s njima povezane uslužne djelatnosti biljne i stočarske proizvodnje
  + gospodarske građevine za preradu vlastitih poljoprivrednih proizvoda
  + građevine za uzgoj i tov životinja
  + ribnjaci za uzgoj riba
  + spremišta u vinogradima (kljeti ) i spremišta voća u voćnjacima, ostave za alat, oruđe, kultivatore, spremišta drva u šumama i sl.
  + građevine za intenzivan uzgoj voća, povrća i cvijeća - staklenici
  + šumske, lovačke i lugarske građevine
  + građevine za istraživanje i iskorištavanje mineralnih sirovina
  + infrastrukturne građevine (prometne, energetske, komunalne, telekomunikacijske itd.)
  + vojne građevine i građevine za zaštitu od elementarnih nepogoda
  + iznimno se izvan građevinskog područja može odobriti sanacija i nužna rekonstrukcija (bez povećanja tlocrtne površine) postojećih stambenih građevina koje su legalno izgrađene i tretiraju se kao postojeća izgradnja izvan građevinskog područja.

Navedene građevine ne mogu se graditi na vrlo vrijednom poljoprivrednom zemljištu označenom s P1, izuzev klijeti koje se u vinogradima mogu graditi bez obzira na klasu zemljišta.

Objekti izgrađeni izvan građevinskog područja mogu se koristiti samo za namjene koje su planom utvrđene za gradnju izvan građevinskih područja. Naknadna prenamjena objekata izgrađenih izvan građevinskog područja u stambenu, gospodarsku, poslovnu, športsku, turističku ili drugu namjenu koja se može graditi isključivo unutar planom utvrđenih građevinskih područja nije moguća.

Članak

Iza članka 26. dodaje se članak 26.a koji glasi:

Istražni prostor ugljikovodika Sava-06 te površina za istraživanje i eksploataciju geotermalnih voda obuhvaćaju prostor Općine u cijelosti.

Istraživanje i eksploatacija ugljikovodika i geotermalnih voda u energetske svrhe omogućuje se na području cijele Općine u skladu s posebnim propisima i Prostornim planom Zagrebačke županije.

Istražni prostori ili dijelovi istražnih prostora ugljikovodika i geotermalnih voda u energetske svrhe mogu se, bez izmjena i dopuna ovoga Plana, prenamijeniti u eksploatacijska polja ako istražni prostor ispunjava odgovarajuće propisane zahtjeve, pod uvjetom da je u skladu s propisima o istraživanju i eksploataciji ugljikovodika i odredbama ovoga Plana. Iz navedenih istražnih prostora izuzimaju se odobrena eksploatacijska polja ugljikovodika i geotermalnih voda u energetske svrhe.

Nije dozvoljeno planiranje novih lokacija za istraživanje i eksploataciju neenergetskih mineralnih sirovina te izrada novih bušotina i rudarskih objekata i postrojenja za istraživanje i eksploataciju ugljikovodika i geotermalnih voda u energetske svrhe na sljedećim prostorima:

* unutar građevinskog područja naselja i izdvojenih građevinskih područja groblja i športsko-rekreacijske namjene izvan naselja,
* u prostorima kulturnog krajolika (krajobraznih cjelina) 1. i 2. kategorije, koji su označeni na kartografskom prikazu 3.1. ovog Plana, osim iznimno, uz odobrenje nadležnih upravnih tijela i pravnih osoba s javnim ovlastima nadležnih za poslove zaštite kulturnih dobara i zaštite prirode,
* na ostalim područjima zaštićenih i evidentiranih prirodnih vrijednosti, osim iznimno, uz odobrenje nadležnih upravnih tijela i pravnih osoba s javnim ovlastima nadležnih za poslove zaštite prirode,
* te na svim drugim prostorima na kojima eksploatacija nije dozvoljena prema posebnim propisima.

Utvrđuju se sljedeće mjere zaštite okoliša i ekološke mreŢe za istraŢivanje i eksploataciju ugljikovodika i geo- termalnih voda u energetske svrhe na predloŢenim istraŢnim prostorima:

* Kod postavljanja bušotina potrebno je, gdje god je to moguće, izbjegavati područja vrijednog obradivog tla (P2) kako bi se smanjio negativan utjecaj na vrlo važan prirodni resurs.
* Površine za iskorištavanje geotermalne vode u energetske svrhe potrebno je u najvećoj mogućoj mjeri izmjestiti iz područja šume, te uklanjanje stabala, ostale vegetacije kao i uznemiravanje životinja svesti na najmanju moguću mjeru. Projekt planirati na način da se kao pristupni putovi koriste postojeće šumske ceste.
* Za lokalitete koji predstavljaju potencijalna skloništa šišmiša, obavezno je provođenje postupka ocjene prihvatljivosti zahvata za ekološku mrežu na predmetnoj lokaciji te određivanje mjera zaštite, odnosno određivanje odgovarajuće udaljenosti zahvata od takvih staništa.

Članak

U članku 28. mijenja se stavak 5. tako da glasi:

##### Gospodarska - ugostiteljsko-turistička namjena s oznakama T1, T2 i T3

Na površini sa oznakom T1 mogu se graditi smještajne građevine tipa hotel, motel, pansion, prenočište i slično smještajnog kapaciteta do najviše 100 ležajeva.

Za gradnju na površini oznake T1 utvrđuju se slijedeći lokacijski uvjeti:

* najveći koeficijent izgrađenosti može biti 0,3
* najveći koeficijent iskorištenosti može biti 0,8
* visina građevina tipa "vila" može biti najviše P+Ptk
* visina građevine tipa hotel, motel, pansion prenočište i slično može biti najviše Po+P+1+Ptk
* najmanje 40% površine mora se urediti kao zelena površina na procjednom terenu
* parkirališna mjesta se moraju urediti na čestici građevine sukladno posebnim propisima za vrstu i kategoriju planiranog turističkog objekta
* na čestici se mogu graditi otvoreni rekreativni bazeni, umjetna jezera i ribnjaci
* na čestici se mogu graditi otvoreni rekreacijski sadržaji, sportska igrališta i drugi prateći sadržaji u funkciji osnovnog turističkog sadržaja

Na površinama sa oznakom T2 mogu se graditi ugostiteljsko turistički sadržaji smještajnog kapaciteta do najviše 20 ležajeva, ugostiteljsko – turistički sadržaji bez smještajnih kapaciteta, te zgrade za potrebe stanovanja vlasnika. Na površinama s oznakom T3 može se graditi kamp kapaciteta do najviše 20 kamp mjesta.

Za gradnju na površinama oznake T2 i T3 utvrđuju se slijedeći lokacijski uvjeti:

* najveći koeficijent izgrađenosti može biti 0,3
* najveći koeficijent iskorištenosti može biti 0,8
* visina građevina može biti najviše Po+P+1+Ptk
* najmanje 40% površine mora se urediti kao zelena površina na procjednom terenu
* parkirališna mjesta se moraju urediti na čestici građevine sukladno posebnim propisima za vrstu i kategoriju planiranog turističkog objekta
* na čestici se mogu graditi otvoreni rekreativni bazeni, umjetna jezera i ribnjaci
* na čestici se mogu graditi otvoreni rekreacijski sadržaji, sportska igrališta i drugi prateći sadržaji u funkciji osnovnog turističkog sadržaja

Na površinama gospodarske - ugostiteljsko turističke namjene sa oznakama T1, T2 i T3 uz građevine se omogućuje gradnja sustava za proizvodnju električne energije iz obnovljivih izvora snage do 100 kW, postavljenih na terenu i/ili na zgradama.

Članak

Članak 31. mijenja se tako da glasi:

Javne prometne površine na području Općine Kloštar Ivanić razvrstane su u slijedeće kategorije:

* državne ceste – planirana državna cesta Vrbovec (D28) – Ivanić Grad
* županijske ceste
* lokalne ceste
* nerazvrstane ceste.

Za planiranu državnu cestu rezerviran je koridor širine 100 m izvan građevinskih područja, odnosno 20 m na mjestima prolaska trase kroz građevinska područja. Planom je određena i alternativna trasa državne ceste za koju je rezerviran koridor iste širine.

Do izdavanja odobrenja za gradnju državne ceste unutar njenog koridora nije moguća izgradnja drugih građevina, osim građevina infrastrukture sukladno posebnim uvjetima Hrvatskih cesta.

U zemljišnom pojasu postojećih županijskih, lokalnih i nerazvrstanih cesta mogu se graditi pješačke i biciklističke staze sukladno raspoloživom prostoru.

Postojeće nerazvrstane ceste

Za sve postojeće nerazvrstane ceste utvrđuje se najmanja širina zemljišnog pojasa od 7 m.

Pri izdavanju odobrenja za gradnju ili rekonstrukciju na građevinskoj čestici uz postojeću nerazvrstanu cestu čiji je zemljišni pojas uži od 7m mora se provesti parcelacija.

Regulacijski pravac građevinske čestice mora biti najmanje 3,5 m udaljen od središnje osi ceste. Dio čestice koji se parcelacijom odvaja od građevinske čestice pripaja se čestici nerazvrstane ceste.

Ako se izdaje dozvola za gradnju na čestici koja se nalazi na kraju ceste sa slijepim završetkom mora se provesti parcelacija. Parcelacijom se na kraju ceste sa slijepim završetkom mora omogućiti izvedba „T“ okretišta sa širinom i dužinom okomitih krakova jednakom širini prometne površine koje omogućuje zaokretanje komunalnih i interventnih vozila (odvoz otpada, vatrogasci, hitna pomoć).

Planirane nerazvrstane ceste

Za planirane nerazvrstane ceste utvrđuje se najmanja širina zemljišnog pojasa od 10 m za ceste u građevinskim područjima i 5 m za ceste izvan građevinskih područja.

Članak

Članak 32. mijenja se tako da glasi:

Područjem Općine prolazi koridor planirane željezničke pruge za međunarodni promet M103 Dugo Selo – Novska. Zbog rekonstrukcije trase predmetne pruge za brzinu od 160 km/h te dogradnje drugog kolosijeka potrebno je rekonstruirati željezničku prugu na području Općine u duljini cca 3 km.

Za dionicu željezničke pruge koja će se rekonstruirati na postojećoj trasi planom se osigurava zaštitni pojas širine 200 m.

Iznimno od prethodnog stavka ovog članka, širina zaštitnog pojasa i prostorno-planskog koridora može se korigirati (smanjiti ili povećati):

* kod prolaska trase kroz građevinsko područje
* zbog tehničkih zahtjeva realizacije svih potrebnih dijelova željezničke infrastrukture te željezničkih infrastrukturnih podsustava

U zaštitnom pojasu željezničke pruge do izgradnje planirane pruge zabranjena je sva izgradnja osim rekonstrukcije postojećih građevina i zamjenske izgradnje novih građevina na mjestu postojećih, pod uvjetima utvrđenima u poglavlju 9.2. ovih odredbi. Za sve zahvate u zaštitnom pojasu željezničke pruge u postupku izdavanja odobrenja za građenje moraju se zatražiti posebni uvjeti i suglasnosti upravitelja željezničke infrastrukture. Zemljište u zaštitnom pojasu može se do izgradnje koristiti u poljoprivredne svrhe.

Prostornim planom predviđa se mogućnost denivelacije cestovnih prijelaza koji će biti izvedeni ~~kao~~ na sljedećim pozicijama:

* nadvožnjak Tedrovec – lokalna cesta L-31117
* podvožnjak Boltov brijeg – nerazvrstana cesta

Izgradnjom deniveliranih cestovnih prijelaza željezničke pruge predviđa se ukidanje postojećih cestovnih prijelaza u razini.

Članak

U članku 34. mijenja se stavak 6. tako da glasi:

U kartografskom prikazu 2.3. Elektronička komunikacijska infrastruktura označene su zone u kojima su izgrađeni postojeći antenski stupovi, te su određene zone u kojima je moguća gradnja samostojećih antenskih stupova elektroničke komunikacijske infrastrukture za pružanje komunikacijskih usluga putem elektromagnetskih valova. Uvjeti gradnje unutar zona određeni su posebnim propisima i Prostornim planom Zagrebačke županije.

Članak

U članku 35. mijenja se stavak 4. tako da glasi:

Za magistralni plinovod Ivanić Grad – MRS Kloštar Ivanić (DN 80/50) utvrđeni su slijedeći posebni uvjeti gradnje:

Članak

U članku 39. briše se tekst koji glasi:

Na području obuhvata plana, sukladno Uredbi o proglašenju ekološke mreže (NN 124/13) nalazi se područje ekološke mreže značajno za vrste i stanišne tipove Varoški Lug HR2000444.

Na području ekološke mreže potrebno je provoditi smjernice za mjere zaštite područja ekološke mreže propisane Uredbom o proglašenju ekološke mreže, te donijeti i provoditi Plan upravljanja s ciljem očuvanja svakog područja ekološke mreže, te očuvanja biološke i krajobrazne raznolikosti i zaštite prirodnih vrijednosti.

Za zahvate u prirodi, koji sami ili s drugim zahvatima mogu imati značajan utjecaj na ciljeve očuvanja i cjelovitost područja ekološke mreže, ocjenjuje se prihvatljivost za ekološku mrežu, sukladno članku 36. Zakonu o zaštiti prirode. Od zahvata koji mogu imati negativan utjecaj na područja ekološke mreže posebice treba izdvojiti planiranu prometnu infrastrukturu, radove regulacije vodotoka i razvoj turističkih zona.

Izvršiti inventarizaciju vrsta i staništa te provoditi praćenje stanja (monitoring) kvalifikacijskih vrsta i stanišnih tipova u pojedinim područjima ekološke mreže.

Članak

U članku 40. briše se stavak koji glasi:

**Kulturna dobra zaštićena rješenjem o preventivnoj zaštiti (P):**

* u grupi javnih građevina:
  + Zgrada stare ljekarne; Kloštar Ivanić; P-5209; k.č.br. 2473/1 i 2474 k.o. Kloštar

Članak

Članku 40. u stavku „Kulturna dobra koja se štite odredbama plana (ZPP) dodaje se stavak koji glasi:

* u grupi javnih građevina:
  + Zgrada stare ljekarne; Kloštar Ivanić; P-5209; k.č.br. 2473/1 i 2474 k.o. Kloštar

Članak

U članku 43. mijenja se stavak 1. tako da glasi:

Zbrinjavanje otpada za područje Općine Kloštar Ivanić ne planira se na području Općine. Pitanje otpada riješit će se u okvirima sustava gospodarenja otpadom Zagrebacke zupanije koji se temelji na izgradnji zajedničkog centra za gospodarenje otpadom

Članak

U članku 44. dodaje se stavak 5. koji glasi:

##### Zaštita od poplava

Planom su, sukladno posebnim propislma i Prostornom planu Zagrebačke županije, utvrđene poplavne zone velike, srednje i male vjerojatnosti pojave poplava prikazane na kartografskom prikazu 3.2 Područja posebnih ograničenja u korištenju prostora. Za zahvate na tim područjima potrebno je zatražiti uvjete Hrvatskih voda.

Članak

U članku 44. dodaje se stavak 10. koji glasi:

##### Zaštita od ekstremnih vremenskih pojava, epidemije i pandemije

U cilju zaštite od ekstremnih vremenskih pojava potrebno je provoditi sljedeće mjere prilagodbe klimatskim promjenama vrlo visoke, visoke i srednje važnosti koje su utvrđene Strategijom prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu:

*U sektoru vodnih resursa:*

* Provedba nestrukturnih mjera zaštite od štetnog djelovanja voda i zaštite voda pri pojavama ekstremnih hidroloških prilika čije je povećanje intenziteta i učestalosti pojave uvjetovano klimatskim promjenama.
* Podrška planiranju, izgradnji, rekonstrukciji i dogradnji sustava za zaštitu od štetnog djelovanja voda i s njima povezanih drugih hidrotehničkih sustava (strukturne mjere) i kontrolirano plavljenih nizinskih prirodnih po- plavnih područja kao i ostalih mjera za zaštitu voda uz prioritetnu primjenu pristupa davanja prostora rijekama i korištenja prirodnih retencija.

*U sektoru poljoprivrede:*

* Povećanje prihvatnog kapaciteta poljoprivrednog tla za vodu,
* Primjena primjerene obrade tla (npr. konzervacijska obrada tla i ostali načini reducirane obrade tla),
* Uzgoj vrsta i sorti poljoprivrednih kultura za prehrambeni i neprehrambeni lanac te pasmina domaćih životinja koje su otpornije na klimatske promjene,
* Integriranje rizika od klimatskih promjena pri razvoju sustava navodnjavanja,
* Primjena antierozivnih mjera,
* Obnova i izgradnja građevina za melioracijsku odvodnju.

*U sektoru šumarstva:*

* Uključivanje mjera prilagodbe u ključne dokumente koji se tiču šuma i šumarskog sektora,
* Provedba koncepta zelene infrastrukture u svrhu jačanja otpornosti na klimatske promjene u urbanim i ru- ralnim sredinama,
* Pošumljavanje i obnova šuma u svrhu jačanja otpornosti na klimatske promjene.

*U sektoru bioraznolikosti:*

* Poboljšanje znanja i izrada baza podataka radi procjene ranjivosti (do)prirodnih ekosustava, staništa, divljih vrsta, zaštićenih područja i područja ekološke mreže u svrhu poboljšanja prediktivnih modela,
* Uspostava sustava praćenja klimatskih čimbenika i ranog upozoravanja za zaštićena područja i područja ekološke mreže te monitoringa ekosustava, staništa i divljih vrsta,
* Razvoj i provedba mjera za jačanje otpornosti ranjivih ekosustava, staništa i vrsta,
* Integrirano upravljanje resursima u svrhu očuvanja i revitalizacije prirodnih ekosustava i bioraznolikosti,
* Uključivanje mjera prilagodbe klimatskim promjenama u ključne dokumente zaštite prirode i njenih sastavnica te upravljanja područjima, vrstama i staništima,
* Očuvanje i primjena tradicijskih poljoprivrednih praksi i znanja u cilju jačanja otpornosti (do)prirodnih ekosustava, staništa i divljih vrsta,
* Unaprjeđenje održivog upravljanja i smanjenje antropogenog utjecaja na (do)prirodne ekosustave, staništa i divlje vrste ponajprije mjerama održivog razvoja primjenom rješenja temeljenih na prirodi (NbS).

*U sektoru energetike:*

* Jačanje otpornosti proizvodnih postrojenja putem skladištenja električne energije,
* Jačanje kapaciteta i osiguravanje poticajnog zakonskog okvira u svrhu povećanja kapaciteta obnovljivih izvora energije i distribuiranih izvora,
* Jačanje otpornosti postojećih kapaciteta za proizvodnju električne i toplinske energije.

*U sektoru turizma:*

* Jačanje otpornosti turističke infrastrukture na različite vremenske ekstreme.

*U području prostornog planiranja i uređenja:*

* Jačanje baza znanja i sustava praćenja i ocjenjivanja,
* Jačanje stručnih i institucionalnih kapaciteta stručnih dionika u sustavu prostornog uređenja i planiranja,
* Integracija mjera prilagodbe u sustav prostornog uređenja i planiranja,
* Jačanje osviještenosti i senzibiliziranje javnosti i donositelja odluka na svim razinama,
* Priprema programa i projekata sanacije.

Osnovne mjere zaštite od epidemija i pandemija su osiguranje zdravstvene ispravnosti vode za piće, prikupljanje i pročišćavanje otpadnih voda i kontrolirano postupanje s otpadom. U skladu s novim spoznajama, vezanim uz sprječavanje širenja bolesti COVID-19, u prostornim planovima užih područja treba planirati otvorene javne prostore i poteze zelene infrastrukture kako bi se osigurala socijalna distanca u urbanim i ruralnim sredinama u slučaju pandemije. Osigurati visoke higijenske standarde svim građanima.

# III. ZAVRŠNE ODREDBE

Članak

Ova odluka stupa na snagu prvog dana od dana objave u „Glasniku Zagrebačke županije“.

KLASA: 350-02/21-01/02

URBROJ: 238-14-01-23-104

Kloštar Ivanić, 05.06.2023.

  REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKO VIJEĆE

PREDSJEDNIK

OPĆINSKOG VIJEĆA

Miljenko Majdek